section_heading: Kontroverzije
paragraph_text: Mršavi Bijeli Vojvoda lik je koji je izazvao polemike. U intervjuima iz 1975. i 1976., tijekom kojih je utjelovljavao lik Vojvode, Bowie je komentirao Adolfa Hitlera i Treći Reich na način koji je insinuirao potporu fašizmu, a možda čak i njegovu promidžbu. Do dodatnih je polemika došlo u svibnju 1976., kad je objavljena fotografija na kojoj grupu obožavatelja pred londonskom stanicom "Victoria" naočigled pozdravlja Hitlerovim pozdravom. Bowie je to kasnije negirao rekavši da joj je jednostavno mahao i da ga je fotograf uslikao usred mahanja.<ref>